Katterompa plantefredningsområde

Katterompa plantefredningsområde er et biotopvernområde som utgjøres av en holme i strandsonen mellom Brønnøya og Furuholmen i Asker kommune. Berggrunnen består av kalkrike sedimentære bergarter, og her finnes naturtypen åpen grunnlendt kalkmark, inkludert kalktørreng. Det er registrert 103 ulike planter på holmen, herunder de rødlistede aksveronika, strandrødtopp og knollmjødurt, samt dragehode som er en norsk ansvarsart. Plantesamfunnene er vernet mot skade og ødeleggelse, og inngrep som kan forringe plantartenes livsmiljø er forbudt. Videre er teltslagning forbudt, og bålbrenning/grilling tillates bare på godkjente plasser. Referanser